คาดเบี้ยประกันชีวิตพุ่ง15%
ได้รับแรงหนุนในช่วงครึ่งปีแรกหวั่นเหตุการเมืองฉุดกำลังซื้อ
4 ก.ค. 2555

ได้รับแรงหนุนในช่วงครึ่งปีแรกหวั่นเหตุการเมืองฉุดกำลังซื้อ
ศูนย์วิจัยกสิกรไทยคาดธุรกิจประกันชีวิตช่วงครึ่งปีหลัง มีโอกาสโต 15% หลังได้รับแรงส่งจากช่วงครึ่งปีแรก
รายงานข่าวจากศูนย์วิจัยกสิกรไทย เปิดเผยว่า ศูนย์วิจัยฯ ยังคงแนวโน้มการเติบโตของธุรกิจประกันชีวิตในช่วงครึ่งปีหลังนี้ไว้ที่ 13-15% คาดว่าธุรกิจน่าจะสามารถรักษาแรงส่งไว้ได้ต่อเนื่อง แต่ศูนย์วิจัยกสิกรไทย ก็ยังคงเป้าหมายอัตราการเติบโตรายปีของธุรกิจไว้ที่ โดยยังได้รับแรงส่งทางธุรกิจที่แข็งแกร่งจากช่วงครึ่งปีแรก และคาดว่าจะช่วยเพิ่มโอกาสที่จะเติบโตถึง 15% ได้มากขึ้น 
ทั้งนี้ หากไม่มีปัจจัยที่ส่งผลกระทบรุนแรงเข้ามาแทรก ธุรกิจประกันชีวิตในช่วงครึ่งปีหลังจากมีจำนวนเบี้ยประกันภัยรับรวมเพิ่มขึ้นมากกว่าในช่วงครึ่งปีแรกอยู่แล้ว ทั้งจากปัจจัยหนุนจากสิทธิประโยชน์ด้านภาษี ซึ่งจะทำให้ภาพรวมธุรกิจประกันชีวิตเติบโตแบบเดือนต่อเดือนได้
อย่างไรก็ตาม ปัจจัยลบที่อาจส่งผลทั้งทางตรงและทางอ้อมต่อธุรกิจประกันชีวิต ยังเป็นเรื่องของภาวะเศรษฐกิจยุโรปที่ยังมีความไม่แน่นอน 
เพื่อสะท้อนมุมมองที่ระมัดระวังต่อหลากปัจจัยท้าทาย ไม่ว่าจะเป็นความไม่แน่นอนของสถานการณ์การเมืองในประเทศที่มีอิทธิพลต่ออำนาจซื้อและการตัดสินใจซื้อประกัน ตลอดจนการแข่งขันที่เข้มข้นขึ้นกับผลิตภัณฑ์การออมอื่นๆ โดยเฉพาะแคมเปญเงินฝากพิเศษของธนาคารพาณิชย์ที่น่าจะออกมามากขึ้นในช่วงครึ่งปีหลัง ซึ่งอาจทำให้ผลตอบแทนของผลิตภัณฑ์ประกันชีวิตดูน้อยลง
นอกจากการอาศัยการขายประกันชีวิตผ่านพนักงานสาขา การเพิ่มตัวแทนและการเสริมแรงจูงใจนักขายแล้ว คาดว่าบริษัทประกันคงต้องเน้นกลยุทธ์การนำเสนอผลิตภัณฑ์ที่ตอบโจทย์ความต้องการของแต่ละกลุ่มลูกค้ามากขึ้น เพื่อให้สามารถปิดการขายได้อย่างมีประสิทธิภาพมากขึ้นตามไปด้วย 
อย่างไรก็ตาม ในจำนวนบริษัทประกันชีวิต 23 แห่ง มีผลิตภัณฑ์ประกันชีวิตที่เสนอขายแก่ประชาชนร่วม 400 แบบ แต่สำหรับสำหรับผู้เอาประกันไทย ส่วนใหญ่จะคุ้นเคยและให้ความสำคัญกับผลิตภัณฑ์ประเภทสะสมทรัพย์ที่มีลักษณะใกล้เคียงการออมเงินในระบบธนาคารพาณิชย์มากที่สุด ทำให้แบบประกันที่มุ่งเน้นความคุ้มครอง และหรือไม่มีการการันตีผลตอบแทน อย่างผลิตภัณฑ์ประเภทบำนาญ จึงได้รับความสนใจจากลูกค้าเฉพาะกลุ่ม 
ด้านความสามารถในการเพิ่มผลตอบแทนให้กับผลิตภัณฑ์สะสมทรัพย์ของบริษัทประกันแต่ละแห่ง จะขึ้นกับความสามารถและโอกาสในการบริหารผลตอบแทนจากการลงทุนที่แตกต่างกัน แต่ด้วยลักษณะผลิตภัณฑ์ประกันชีวิตที่แตกต่างกันไปในแต่ละบริษัท จึงอาจตอบสนองต่อความต้องการของลูกค้าแต่ละกลุ่มได้ไม่เหมือนกัน อีกทั้งเทคนิคการนำเสนอของตัวแทนขายที่เข้าถึงลูกค้าแต่ละราย อาจนำไปสู่การตัดสินใจเลือกซื้อประกันชีวิตที่หลากหลายไม่ได้ผูกติดอยู่กับบริษัทใดบริษัทหนึ่ง 
ทั้งนี้ ภาพรวมธุรกิจประกันชีวิตในช่วง 4 เดือนแรกของปี 2555 ที่เติบโตได้ถึง 16.2% และ และ ประกอบกับยอดขายที่คาดว่าจะเร่งตัวขึ้นอีกในเดือนพฤษภาคมมิถุนายน ซึ่งถือเป็นฤดูขายของธุรกิจประกันชีวิต เนื่องจากเป็นการปิดงวดสำคัญที่ทุกบริษัทจะกระตุ้นยอดขายในช่วงเวลาดังกล่าว ทำให้ศูนย์วิจัยกสิกรไทย คาดว่าอัตราเติบโตของธุรกิจประกันชีวิตในช่วงครึ่งแรกของปีนี้ จะมีโอกาสเพิ่มขึ้นในอัตราเร่งเป็นไม่ต่ำกว่า 20% ได้